शिल्पा शेट्टी और उनकी बहन शमिता शेट्टी में स्टेज पर हुआ ठुमका काम्पिटिशन तो इनकी हुई जीत- देखें Video  
शिल्पा शेट्टी के वीडियो की धूम
बहन शमिता शेट्टी के साथ आईं नजर
दोनों बहनों में हुआ डांस का मुकाबला
शिल्पा शेट्टी (Shilpa Shetty) अपनी फिटनेस और सोशल मीडिया पर अपनी फोटो और वीडियो से अकसर सुर्खियों में रहती हैं. शिल्पा शेट्टी अकसर योग करती नजर आती हैं और अपने फैन्स को भी खूब इंस्पायर करती हैं. लेकिन शिल्पा शेट्टी का एक वीडियो सोशल मीडिया पर खूब देखा जा रहा है, इस वीडियो में शिल्पा शेट्टी के साथ उनकी बहन शमिता शेट्टी (Shamita Shetty) भी नजर आ रही हैं. शिल्पा शेट्टी (Shilpa Shetty) और शमिता शेट्टी के बीच जोरदार ठुमका काम्पिटिशन होता नजर आ रहा है. दोनों ही बहनें पूरी शिद्दत के साथ स्टेज पर परफॉर्म कर रही हैं और ऑडियंस जमकर हल्ला मचा रहे हैं. 

A post shared by Voompla (@voompla) on Dec 10, 2019 at 2:04am PST
शिल्पा शेट्टी (Shilpa Shetty) और उनकी बहन शमिता शेट्टी (Shamita Shetty) के साथ इस वीडियो में कोरियोग्राफर शियामक डावर भी नजर आ रहे हैं जो दोनों को डांस काम्पिटिशन के लिए प्रेरित भी कर रहे हैं. शिल्पा शेट्टी इस वीडियो में गजब का स्वैग दिखा रही हैं और जमकर ठुमके भी लगा रही हैं. शिल्पा शेट्टी स्टेज पर इस मूमेंट को भरपूर इंजॉय कर रही हैं और दिलचस्प यह है कि उनकी बहन शमिता शेट्टी ठुमके लगाने के मामले में दीदी से पीछे रह जाती हैं. जहां शिल्पा शेट्टी अपने बिंदास अंदाज में डांस करती रहती हैं, वहीं शमिता शेट्टी रुक जाती हैं. इस तरह दोनों बहनों की डांस की इस जुगलबंदी को खूब पसंद किया जा रहा है. 
शिल्पा शेट्टी (Shilpa Shetty) टेलीविजन पर एक्टिव रहने के साथ ही सोशल मीडिया पर एक्टिव हैं, और अकसर उनकी फोटो तथा वीडियो सोशल मीडिया पर पसंद भी किए जाते हैं. जल्द ही शिल्पा शेट्टी भाग्यश्री के बेटे के साथ भी फिल्म में नजर आएंगी. लेकिन शिल्पा शेट्टी ने दिखा दिया है कि बेशक एक्टिंग में वह जल्द ही हाथ आजमाएंगी लेकिन डांस में आज भी उनका कोई सानी नहीं है.